stanford-oval/wikipedia huggingface dataset:
Kunitaka Sueoka

| Henkilötiedot |
| --- | --- | --- |
Koko nimi: Kunitaka Sueoka
Syntymäaika: 1. helmikuuta 1917
Syntymäpaikka: Hiroshima, Japani
Kuolinaika: 1998
Kansalaisuus:  Japani
Pelipaikka: Puolustaja
Seurat
| Vuodet | Seura | O (M) |
|  | Waseda WMW |  |
Maajoukkue
| 1940 | Japani | 1 (0) |
Kunitaka Sueoka (jap. 末岡 圀孝; 1. helmikuuta 1917 Hiroshima – 1998) oli japanilainen jalkapalloilija.
Jalkapallomaajoukkue

Sueoka debytoi Japanin maajoukkueessa kesäkuussa 1940.
Aiheesta muualla

National Football Teams
Kroatian saaret

Kroatian saaret muodostavat Välimerellä toiseksi suurimman saariston Kreikan saariston jälkeen. Sen merisaaret sijaitsevat Adrianmeressä, joita on 1 246 saarta ja joiden yhteispinta-alaksi saadaan 3 259 neliökilometriä (5,8 % Kroatian maa-alasta). Vain 48 saarella, jolla ei ole kiinteää tieyhteyttä mantereelle, on asutusta. Näillä saarilla asuu 124 955 asukasta eli 2,9 prosenttia Kroatian 4,3-miljoonaisesta asukasmäärästä. Kymmenellä väkirikkaimmalla saarella asuu 82 prosenttia maan saaristolaisista. Saaret ovat pieniä, ja kymmenen suurimman saaren yhteispinta-ala kattaa kolme neljäsosan saariston kokonaispinta-alasta. Saaristolaisten pääelinkeinona on ollut kalastus, mutta nykyään se on lähinnä turismi.
Kuniya Daini

| 0 | 1 | 2 |
| --- | --- | --- |

Henkilötiedot
Koko nimi: Kuniya Daini
Syntymäaika: 12. lokakuuta 1944 (ikä 80)
Syntymäpaikka: Kobe, Japani
Kansalaisuus:  Japani
Pelipaikka: Puolustaja
Pituus: 173 cm
Seurat
| Vuodet | Seura | O (M) |
| 1970–1978 | Mitsubishi Motors | 119 (1) |
Maajoukkue
| 1972–1976 | Japani | 44 (0) |
 Seurajoukkueuran tilastot kattavat vain kansalliset sarjat.
Kuniya Daini (jap. 大仁 邦彌, Daini Kuniya; s. 12. lokakuuta 1944 Kobe) on japanilainen entinen jalkapalloilija.
Jalkapallomaajoukkue

Daini debytoi Japanin maajoukkueessa heinäkuussa 1972. Hän on pelannut 44 maaottelua.
Aiheesta muualla

National Football Teams
Tuvalu (elokuva)

| Tuvalu |
| --- | --- |

Ohjaaja:  Veit Helmer
Käsikirjoittaja:   Michaela Beck  Veit Helmer 
Tuottaja:  Veit Helmer
Säveltäjä:  Jürgen Knieper
Kuvaaja:  Emil Christov
Leikkaaja:  Araksi Mouhibian
Tuotantosuunnittelija:  Alexander Manasse
Lavastaja:  Alexander Manasse
Pääosat:   Denis Lavant  Chulpan Khamatova  Philippe Clay 
Valmistustiedot
Valmistusmaa:  Saksa
Tuotantoyhtiö:  Veit Helmer-Filmproduktion
Levittäjä:  Walt Disney Studios Motion Pictures
Ensi-ilta:  1999
Kesto:  101 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Tuvalu (Tuvalu) on vuonna 1999 ensi-iltansa saanut Veit Helmerin ohjaama saksalainen komediallinen fantasiaelokuva. Tässä kokeellisessa elokuvassa käytetään 1900-luvun alun mykkäelokuvan ja saksalaisen ekspressionismin keinoja kuvaamaan nuorenparin rakkaustarinaa ja yrityksiä pelastaa vanha kylpyrakennus.
Tukisukka

Tukisukka
Tukisukat on yleisnimitys elastisille sukille, jotka tukevat jalkojen pehmytkudoksia määrätyllä paineella. Tukisukka-nimitystä käytetään hyvin monenlaisista tuotteista, vain erittäin vähän tukevista tukisukista aina kaikkein tehokkaimpiin lääkinnällisiin hoitosukkiin. Myös kompressiosukka-nimitystä käytetään, mutta silloin puhutaan yleensä lääkinnällisistä hoitosukista tai urheilukompressiosukista.
Kevyen tuen tukisukkia käytetään pääasiassa erilaisten laskimovaivojen ennaltaehkäisyssä. Paine on sukissa suurimmillaan nilkassa, ja se vähenee polvea kohti noustessa. Tuki-, hoito- ja kompressiosukat edistävät verenkiertoa jaloissa tukemalla ja tehostamalla laskimoläppien toimintaa. Näin verenkierto helpottuu laskimoissa ja turvotus vähenee.
Lievän kompression tukisukkia voivat käyttää terveet ihmiset turvotuksen ja jalkojen väsymysoireiden ennaltaehkäisyyn. Näissä sukissa kompressio on noin 12–17 mmHg. Lievän kompression tukisukissa koko valitaan usein kengän koon perusteella, mutta suositeltavaa olisi mitata myös nilkan ja pohkeen paksuus oikean koon ja puristusvoiman takaamiseksi.
Lääkinnällisiä hoitosukkia on saatavana kompressioluokissa 1–4 ja lääkinnälliset hoito- eli tukisukat ovat suunniteltu käytettäväksi sairauksien hoitoon, kuten vaikeiden laskimo- ja imusuonivaurioiden sekä säärihaavojen hoidossa ja suonikohjuleikkauksen jälkeen. Ne eroavat kevyen tuen tukisukista siinä, että niiden tuen voimakkuus on tehokkaampi ja niiden tuen voimakkuutta säätelee eurooppalaiset s
standardit.
Kompressioluokan 1 lääkinnällisen hoitosukan paine on n. 15–21 mmHg. Näitä sukkia käytetään yleisesti vähäisen turvotuksen, suonikohjujen ja veritulppien (tromboosi) ennaltaehkäisyssä ja hoidossa. Kompressioluokan 1 hoitosukat käyvän oikein hyvin myös lentosukkina. Kompressioluokan 2 lääkinnällisen hoitosukan paine nilkan alueella on 23–32mmHg, ja sitä käytetään laskimoperäisen turvotuksen hoitoon, laskimoperäisen säärihaavan ennaltaehkäisyyn ja hoitoon sekä mw. suonikohjutoimenpiteen jälkeen. Kompressioluokan 3 ja 4 käytön ohjeistaa yleensä lääkäri ja käyttöaiheet ovat vaikeasta laskimoiden vajaatoiminnasta ja imutieperäisestä turvotuksesta johtuvat oireet.
Lääkinnällisiä hoitosukkia ei tulisi käyttää valtimoverenkiertohäiriöistä johtuvan turvotuksen hoitoon eikä henkilöille, joilla on alentunut ihotunto (neuropatia) tai vaikea ihotulehdus. Jos alaraajaturvotuksen syynä on esimerkiksi sydämen vajaatoiminta, hoitosukkien hankinnasta on tärkeä neuvotella hoitavan lääkärin kanssa.
Aiheesta muualla

Kuvia tai muita tiedostoja aiheesta Tukisukka Wikimedia Commonsissa
Kustaa Eränen

Kustaa Oskari Eränen (19. helmikuuta 1872 Ikaalinen – 17. maaliskuuta 1931 Ikaalinen) oli suomalainen eläinlääkäri ja nimimerkkiä Sepeteus käyttänyt pakinoitsija.
Eräsen vanhemmat olivat kauppias Kustaa Nestor Eränen ja Vilhelmiina Filppula. Hän pääsi ylioppilaaksi 1894 Porin lyseosta ja valmistui eläinlääkäriksi Dresdenissä vuonna 1900. Eränen toimi piirieläinlääkärinä Ikaalisissa vuodesta 1900 alkaen. Lisäksi hän opetti seitsemisen vuotta eläinlääkintää Osaran maamies- ja maanviljelyskoulussa ja hoiti monia luottamustoimia Ikaalisten seudulla.
Teoksia

Omalla nimellä:
Tavallisimmat nautakarjan taudit. Kyläläisten kirjasia; n:o 48. WSOY 1904, 1908
Nimimerkillä Sepeteus:
Nytkytyksiä, pakinoita. Ikaalinen Oy, Ikaalinen 1979
Keaton Ellerby

| Keaton Ellerby |
| --- | --- |

Henkilötiedot
Syntynyt: 5. marraskuuta 1988 (ikä 35) Strathmore, AB, Kanada
Kansalaisuus:   Kanada
Jääkiekkoilija
Lempinimi:  Keats, Ells
Pelipaikka:  puolustaja
Maila:  vasen
Pituus:  196 cm
Paino:  98 kg
Seura
Seura:  Iserlohn Roosters
Sarja:  Erste Liga
Pelaajaura
Pääsarjaura:  2010–
Aik. seurat:  Rochester Americans (AHL) Florida Panthers (NHL) Los Angeles Kings (NHL) Winnipeg Jets (NHL) St. John’s IceCaps (AHL) Barys Astana (KHL) Fribourg-Gottéron (NLA) Lukko (SM-liiga) Mora IK (SHL) Iserlohn Roosters (DEL) EC Dornbirn (EBEL)
NHL-varaus:  10. varaus, 2007 Florida Panthers
Keaton Ellerby (s. 5. marraskuuta 1988 Strathmore, Alberta, Kanada) on kanadalainen jääkiekkopuolustaja, joka pelaa monikansallisessa Erste Ligassa pelaavassa Ferencváros TC:ssä. Hän on pelannut urallaan aiemmin NHL:ssä yhteensä 212 runkosarja- ja kuusi playoff-ottelua tehopistein 4+23=27 ja keräten yhteensä 90 jäähyminuuttia. Eliteprospects.com -sivuston Erik K. Pirin mukaan isokokoisen Ellerbyn suurimmat vahvuudet ovat oman pään pelaamisessa. Hän luistelee ja sijoittuu hyvin, mutta Ellerbyn hyökkäyspään taidot ovat kuitenkin varsin rajalliset. Hän voisi pelata myös fyysisemmin, sillä Ellerby on myös hyvä taklaamaan. Häntä verrattiin juniorina pelityyliltään Jay Bouwmeesteriin.
Ura > Maajoukkueura

| Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Maa:   Kanada> Miesten jääkiekko. |
| --- | --- | --- | --- |
|  Kultaa | Břeclav 2005 | jääkiekko |  |
Ellerby pelasi alle 18-vuotiaiden MM-kilpailuissa vuonna 2006. Hän pelasi myös U-18 Junior World Cupissa vuonna 2005, jolloin Ellerby voitti kultaa. Hän edusti myös Canada Pacificin joukkuetta World U-17 Hockey Challengessa vuonna 2005, jolloin Ellerby voitti hopeaa. Hän edusti myös Kanadan A-maajoukkuetta Spengler Cupissa vuonna 2015, jolloin joukkue voitti turnauksen.
Muuta

Ellerbyn isä Cal pelasi jääkiekkoa A-junioriksi asti. Hänen serkkunsa on Arizona Coyotesin kapteeni Shane Doan ja Montréal Canadiensin maalivahti Carey Price on Ellerbyn pikkuserkku.
Ellerbyn setä Alvin Liknes on tunnettu liikemiehenä sekä kesäkuun 2014 lopulla tapahtuneesta perhetragediasta Kanadan Albertan Calgaryssa, jolloin Alvin, hänen vaimonsa Kathy ja heidän 5-vuotiaan pojanpoikansa Nathan O’Brien katosivat kotoaan. Noin puoli kuukautta myöhemmin valtion poliisi kertoi uskovansa perheen tulleen murhatuksi. Teosta syytetään Douglas Garlandia, jota epäillään pariskunnan ensimmäisen asteen murhasta sekä Nathanin toisen asteen murhasta. Perheen ruumiita ei ole löydetty.
Aiheesta muualla

Keaton Ellerby NHL.comissa (englanniksi)
Trisha Paytas

| Trisha Paytas> Henkilötiedot |
| --- | --- |
Syntynyt: 8. toukokuuta 1988 (ikä 36)  Riverside, Kalifornia, Yhdysvallat
Ammatti:  mediapersoona, tubettaja, malli, laulaja, podcastaaja
Puoliso:  Moses Hacmon, (2020-; kihloissa)
Aiheesta muualla
Kotisivu
Trisha Kay Paytas (s. 8. toukokuuta 1988) on yhdysvaltalainen mediapersoona, tubettaja, malli ja laulaja. Hän on syntynyt Riversidessä, Kaliforniassa ja kasvatettu Illinoisissa. Teini-ikäisenä Paytas muutti Los Angelesiin. Tämän jälkeen Paytas alkoi strippariksi ja alkoi näyttelemään työn ohella. Hän on ollut mukana myös lukuisissa musiikkivideoissa, mukaan lukien Eminemin ja Amy Winehousen videoilla. Vuonna 2006 Paytas alkoi kuvaamaan videoita YouTubeen kanavalleen blndsundoll4mj.
Tony Sjöman

Tony Sjömanin kesällä 2021 valmistunut muraali Turun konserttitalon seinässä
Tony "Rubin" Sjöman (s. 1975 Göteborg) on ruotsinsuomalainen graffititaiteilija. Hänet tunnetaan useisiin yhdysvaltalaisiin kaupunkeihin (erityisesti New Yorkiin) maalaamistaan muraaleista sekä American Express -yhtiölle suunnittelemastaan luottokortin kuvituksesta.
Sjöman varttui Bergsjönin lähiössä Göteborgissa. Hänen äitinsä on kotoisin Kemistä ja isänsä Tampereelta. Hän puhuu sujuvaa suomea ja on kertonut suomalaisen taustansa olevan hänelle tärkeä osa identiteettiä.
Sjöman aloitti graffitien tekemisen 9-vuotiaana väriliiduilla ja kaverin siskon hiusvärisprayllä. Se oli kuitenkin kiellettyä, ja hän joutui usein pakenemaan poliiseja. Aikuisena hän muutti vaimonsa kanssa New Yorkiin ja jatkoi siellä graffitien tekemistä tällä kertaa luvallisesti. Hän sai pikku hiljaa mainetta ja ihmiset alkoivat ostaa hänen teoksiaan. Vuonna 2019 hän toteutti tilaustyönä kuvituksen American Express -yrityksen Marriott-hotelliketjua varten lanseeraamaan luottokorttiin.
Aiheesta muualla

Taiteilijan kotisivut (englanniksi)
Tornien taisto (Venäjä)

Tornien taisto on Venäjän politiikassa käytetty termi, jolla viitataan politiikan ylimmillä portailla käytyyn valtataisteluun. Tornit tarkoittavat Kremlin torneja, ja Kreml-nimitystä käytetään viittaamaan myös tähän politiikan yläkerrokseen: ”Kremlissä on monta tornia” eli Kremlin eri klaanien näkemykset ja tavoitteet ovat erilaisia.
Tornikanuuna

Tornikanuuna on maalle, torniin sijoitettu tykki. Tornikanuunan pääasiallinen käyttötarkoitus on rannikkopuolustus ja ne on usein sijoitettu kallioon louhittuihin linnakkeisiin. Tornikanuunoina on käytetty mm. panssarivaunujen ja laivojen käytöstä poistettuja tykkitorneja.
Suomessa rannikkotykistön linnakkeilla on käytössä 130 53 TK-tornikanuunoita.
Topotekaani

| --- | --- |

Topotekaani
Systemaattinen (IUPAC) nimi
(S)-10-[(dimeyyliamino)metyyli]-4-etyyli-4,9- dihydroksi-1H-pyrano[3',4':6,7]indolitsino[1,2-b] kinoliini-3,14(4H,12H)-dioni
Tunnisteet
CAS-numero: 123948-87-8
ATC-koodi: L01XX17
PubChem CID: 60700
DrugBank: APRD00687
Kemialliset tiedot
Kaava: C23H23N3O5 
Moolimassa: 421.446 g/mol
Farmakokineettiset tiedot
Hyötyosuus: NA
Proteiinisitoutuminen: 35 %
Metabolia: Hepaattinen
Puoliintumisaika: 2–3 tuntia
Ekskreetio: Renaalinen
Terapeuttiset näkökohdat
Raskauskategoria:  D (Au, USA)
Reseptiluokitus:  ?-only (U.S.), POM (UK)
Antotapa: Intravenoosinen
Topotekaani on luonnonaine kamptotesiinin johdos, jota käytetään lääkeaineena munasarjasyövän tai pienisoluisen keuhkosyövän hoitoon. Topotekaanin vaikutus kohdistuu topoisomeraasi-I-entsyymiin ja sitä kautta kasvainten kasvu estyy. Topotekaania myydään kauppanimellä Hycamtin®.
Topotekaanin kemiallinen kaava on C23H23N3O5, moolimassa 421.4458 g/mol ja CAS-numero 123948-87-8.
Aiheesta muualla

Kyoto Encyclopedia of Genes and Genomes (KEGG): Topotecan (englanniksi)
ChemBlink: Topotecan (englanniksi)
Tone Hulbækmo

| Tone Hulbækmo |
| --- | --- |
 Hulbækmo vuonna 2008.
Henkilötiedot
Syntynyt: 27. syyskuuta 1957 (ikä 67) Tolga, Norja
Kansalaisuus:  norjalainen
Ammatti:  muusikko
Puoliso:  Hans Fredrik Jacobsen
Muusikko
Tyylilajit:  kansanmusiikki 
Levy-yhtiöt:  Heilo 
Palkinnot
 Spellemannprisen Kansanmusiikki 1983 Lastenlevy 1988 
  [ Muokkaa Wikidatassa ] [ ohje ]  
Tone Hulbækmo (s. 27. syyskuuta 1957 Tolga) on norjalainen kansanmuusikko. Hän tekee yhteistyötä miehensä Hans Fredrik Jacobsenin kanssa ja on voittanut kaksi Spellemannprisen-palkintoa.
Diskografia

Kåmmå no (1983) (Spellemannprisen)
Svevende jord (1986)
Langt nord i skogen (Hans Fredrik Jacobsenin kanssa, 1988) (Spellemannprisen)
Konkylie (1996)
Kyrja (1999)
Aiheesta muualla

Kuvia tai muita tiedostoja aiheesta Tone Hulbækmo Wikimedia Commonsissa
Trans

| Trans Neil Young |
| --- | --- | --- |

Studioalbumin tiedot
 Äänitetty : 1981–1982
 Julkaistu: 29. marraskuuta 1982
 Tuottaja(t): Neil Young, Tim Mulligan, David Briggs
 Tyylilaji: electronic rock, synthpop, uusi aalto, kokeellinen musiikki
 Kesto: 44.26
 Levy-yhtiö: Geffen
Neil Youngin muut julkaisut
| Re-ac-tor 1981 | Trans 1982 | Everybody´s Rockin 1983 |
Trans on Neil Youngin kahdestoista studioalbumi. Levyn kaikki kappaleet ovat hänen kirjoittamiaan.
Suomen Kuvalehden Jorma Tuominen kirjoitti Trans-albumin laulujen olevan ennallaan, kertovan ihmissuhteista, elämäntapakysymyksistä ja yhteiskunnasta. Hänestä Young olisi voinut esittää nekin tavanomaiseen tapaansa akustisen kitaran säestyksellä, mutta näki artistin tavoitelleen urallaan uudenlaista siirtymävaihetta futuristisempaan ilmaisuun muun muassa lauluääntä vääristävää vocoder-laitetta käyttämällä. Hänestä usein niin synkkä Young tuntuu albumilla suhtautuvan teknistyvään tulevaisuuteen optimistisesti, jopa leikillisesti.
Kappaleet

Little Thing Called Love – 3.13
Computer Age – 5.24
We R in Control – 3.31
Transformer Man – 3.23
Computer Cowboy (aka Syscrusher) – 4.13
Hold On to Your Love – 3.28
Sample and Hold – 5.09 (CD-version kesto 8:03)
Mr. Soul – 3.19
Like an Inca – 8.08 (CD-version kesto 9:46)
Kokoonpano

Neil Young – kitara, basso, Synclavier, electric piano, laulu, Sennheiser Vokooderi
Nils Lofgren – kitara, piano, urut, electric piano, Synclavier, laulu, Sennheiser Vokooderi
Ben Keith – pedal steel guitar, Slide-kitara, laulu
Bruce Palmer – basso
Ralph Molina – rummut, laulu
Joe Lala – lyömäsoittimet, laulu
Frank Sampedro – kitara, stringman
Billy Talbot – basso
Arviot

Allmusic:
Robert Christgau: A–
Kun aika on

| Kun aika on Arja Koriseva |
| --- | --- | --- |

Studioalbumin tiedot
 Äänitetty : 2005–2007
 Julkaistu: 15. syyskuuta 2007
 Tuottaja(t): Matti Rantatalo Riku Niemi Ari Lohenoja Arja Koriseva
 Tyylilaji: Iskelmä
 Kesto: 48.43
 Levy-yhtiö: Arja Koriseva Oy   Edel Records Finland
Listasijoitukset
  Suomi: Ei listasijoitusta.
Arja Korisevan muut julkaisut
| 40 unohtumatonta laulua 2006 | Kun aika on 2007 | Collections 2008 |
Kun aika on on Arja Korisevan 14. studioalbumi, joka julkaistiin 15. syyskuuta 2007 Korisevan ensimmäisessä "Kun aika on" -konsertissa Kokkolassa. Konsertti oli Korisevan ensimmäinen keikka lähes vuoden pituisen äitiysloman jälkeen. Albumin julkaisi CD-levynä Arja Koriseva Oy ja sen jakelusta vastaa Edel Records. Albumi sisältää uuden version Korisevan vuonna 1991 levyttämästä niin sanotusta hittikappaleesta "Enkelin silmin". Levyn usealla raidalla kuullaan oikeita jousia ja puhallinsoittimia.
Levyltä julkaistut singlet ovat menestyneet radiosoitossa hyvin. 2005 julkaistu "Niin", oli julkaisuvuonnaan yksi Radio Suomen soitetuimmista kappaleista, ja 2007 julkaistu "Jokainen hetki" viihtyi Radio Suomen TOP40-listalla 10 viikkoa, joista 5 viiden soitetuimman joukossa. Korkeimmillaan kappale ylsi listan sijalle 2. Kaikkiaan kappale oli vuonna 2007 Radio Suomen 31. soitetuin kappale. Tätä Suomi Tanssii TOP30-listalla kappale viihtyi seitsemän viikkoa.
(Alkuperäinen laulu: "What Is A Youth?" - Sound Track: "Romeo and Juliet" - Säveltäjä: Nino Rota)
Kappaleet

Yksin – 3.42 (säv. Nacke Johansson, san. Vexi Salmi, sov. Matti Rantatalo)
Jokainen hetki – 3.16 (All I See Is You, säv. C. Westlake, san. B. Weisman, suom. Pertti Reponen, sov. Matti Rantatalo)
Niin – 3.40 (Si, säv. D. Pace, san. M. Panzeri, sov. L. Pilat, suom. san. Chrisse Johansson, sov. Veijo Laine & Riku Niemi)
Sulle silmäni annan – 4.01 (Ti regalo gli occhi mi, säv. V. Ferri, suom. san. Saukki, sov. Matti Rantatalo)
Penkki, puu ja puistotie – 3.05 (Un banc, un arbre, une rue, säv. J-P. Bourtayre, san. Y. Dessca, suom. san. Pertti Reponen, sov. Matti Rantatalo)
Jotain jää – 3.23 (säv. Susanna Palin, san. Timo Koivusalo, sov. Matti Rantatalo)
Kielletyt leikit – 3.28 (Forbidden Games, säv. trad., suom. san. Saukki, sov. Matti Rantatalo)
Mikä voi olla sen mukavampaa – 3.01 (My Favorite Things, säv. Richard Rogers, san. Oscar Hammerstein II, suom. san. Esko Elstelä, sov. Matti Rantatalo)
Kun aika on – 3.04 (A Time for Us, säv. Nino Rota, suom. san. Savinainen, sov. Matti Rantatalo)
Avaruus – 3.40 (Walking in the Air, säv. H. Blake, suom. san. Tarleena Sammalkorpi, sov. Veijo Laine, Riku Niemi)
Muisto – 4.17 (Memory, säv. Andrew Lloyd Webber, suom. san. Raul Reiman, sov. Veijo Laine & Riku Niemi)
Minun tieni – 5.03 (My Way, säv. C. Francois, san. J. Revaux, suom. san. Pertti Reponen, sov. Matti Rantatalo)
Enkelin silmin – 4.20 (säv. Matti Puurtinen, san. Turkka Mali, sov. Saku Mattila)
CD-singlet

Niin
Avaruus
Penkki, puu ja puistotie (vain radiosoittoon)
Jokainen hetki (vain radiosoittoon)
Aiheesta muualla

Edel Records: Kun aika on (Arkistoitu – Internet Archive)
Kronobageriet

Kronobageriet.
Kronobageriet on historiallinen rakennus Ruotsin pääkaupungissa Tukholmassa, Östermalmin kaupunginosassa. Se on entinen Ruotsin armeijan kruununleipomo, jossa nykyisin toimii Tukholman musiikki- ja teatterimuseo.
Kronobageriet on Tukholman vanhin säilynyt teollisuusrakennus. Rakennuksen pohjoisosa on todennäköisesti peräisin jo 1500-luvun lopulta. Pihan puoleisen porraskäytävän seinässä on kuningas Juhana III:n vaakunakartussi ja vuosiluku 1580. Makasiinin eteläpää rakennettiin alkujaan 1630-luvulla. Koko rakennus muutettiin vuonna 1645 leipomoksi, missä käytössä se oli vuoteen 1958 saakka. Työntekijöitä oli noin sata. Rakennuksessa on sen historian aikana ehtinyt sijaita myös ase- ja viinavarastoja. Vuonna 1945 rakennusta vaurioitti tuhoisa tulipalo.
Kronobageriet muutettiin vuosina 1975–1978 arkkitehti Kjell Abramsonin suunnitelmien mukaan Musiikkimuseon käyttöön. Museo avasi ovensa vuonna 1979.
Kunnanvaltuusto Suomessa

Kunnanvaltuusto on Suomen kunnissa kuntalain mukainen ylintä päätösvaltaa käyttävä elin, jonka jäsenet eli valtuutetut valitaan neljän vuoden välein kuntavaaleilla. Kaupungeissa siitä voidaan käyttää myös kaupunginvaltuusto-nimeä.
Kunnanvaltuuston toimikausi alkaa vaalivuoden kesäkuun alusta.
Kunnanvaltuuston edeltäjä suomalaisessa paikallishallinnossa oli kuntakokous.
Kunnanvaltuusto vastaa kunnan toiminnasta ja taloudesta sekä valvoo kunnan toimielinten toiminnan lain- ja tarkoituksenmukaisuutta. Lisäksi se hoitaa kunnan hallinnon järjestämisen, käyttää kunnan taloudellista valtaa ja ilmaisee sen mielipiteen ja valitsee muiden toimielinten jäsenet. Kunnanvaltuusto muodostuu eri poliittisia kantoja edustavista valtuustoryhmistä.
Kokoukset

Toimikauden alussa kunnanvaltuusto valitsee itselleen puheenjohtajan, jonka tehtävä on kutsua koolle valtuuston kokoukset ja johtaa niissä puhetta. Kunnanvaltuusto myös valitsee itselleen ja näin myös kunnalle kunnanhallituksen. Se on yksi kunnan kolmesta pakollisesta toimielimestä, joka valmistelee valtuuston käsittelemät asiat ja vastaa kunnan hallinnosta ja taloudesta. Kunnan kolmas pakollinen toimielin on valtuuston lisäksi tarkastuslautakunta. Valtuusto kokoontuu tarpeen vaatiessa; tavallisesti pidetään noin 10–20 kokousta vuosittain. Ollakseen päätösvaltainen kokouksessa pitää olla paikalla vähintään kaksi kolmasosaa kaikista valtuutetuista. Kunnanvaltuuston kokoukset ovat säännönmukaisesti julkisia. Kokouksissa tehtäviin päätöksiin tarvitaan ääntenenemmistö. Aikaisemmin taloudenpitoa koskevat määräenemmistövaatimukset poistettiin vuonna 1995 säädetyssä kuntalaissa.
Kunnanvaltuuston tehtävät

Kunnanvaltuuston tehtävistä säädetään kuntalaissa. Valtuuston tehtävänä on päättää:
kuntastrategiasta,
hallintosäännöstä,
talousarviosta ja taloussuunnitelmasta,
omistajaohjauksen periaatteista ja konserniohjeesta,
liikelaitokselle asetettavista toiminnan ja talouden tavoitteista,
varallisuuden hoidon ja sijoitustoiminnan perusteista,
sisäisen valvonnan ja riskienhallinnan perusteista,
palveluista ja muista suoritteista perittävien maksujen yleisistä perusteista,
takaussitoumuksen tai muun vakuuden antamisesta toisen velasta,
jäsenten valitsemisesta toimielimiin, jollei jäljempänä toisin säädetä,
luottamushenkilöiden taloudellisten etuuksien perusteista,
tilintarkastajien valitsemisesta,
tilinpäätöksen hyväksymisestä ja vastuuvapaudesta,
muista valtuuston päätettäviksi säädetyistä ja määrätyistä asioista.
Valtuutetut

Kunnanvaltuuston vähimmäiskoko riippuu kunnan asukasmäärästä (vaalivuotta edeltävän marraskuun 30. päivän tiedon mukaan). Jollei valtuusto tee päätöstä valtuutettujen lukumäärästä, valtuutettuja valitaan laissa säädetty vähimmäismäärä. Lukumäärä on aina pariton.
| Asukkaita | Valtuutettuja vähintään |
| --- | --- |
enintään 5 000: 13
5 001–20 000: 27
20 001–50 000: 43
50 001–100 000: 51
100 001–250 000: 59
250 001–500 000 (vain Espoo): 67
yli 500 000 (vain Helsinki): 79
Kunnat voivat valita vähimmäismäärää enemmän valtuutettuja ja jotkut kunnat näin tekevätkin. Suurista kaupungeista esimerkiksi Tampereella, Turussa ja Vantaalla valitaan 67 kaupunginvaltuutettua, vaikka kuntalain mukaan näissä kaupungeissa riittäisi 59 valtuutetun valitseminen.
Kuntavaaleissa vaalikelpoisia ovat tietyin poikkeuksin kaikki kunnan asukkaat, joilla on kyseisissä vaaleissa äänioikeus. Nämä kuntalaissa määrätyt poikkeukset ovat:
valtion virkamies, joka hoitaa välittömästi kunnallishallintoa koskevia valvontatehtäviä;
kunnan palveluksessa oleva henkilö, joka toimii kunnanhallituksen tai lautakunnan tehtäväalueen johtavassa tehtävässä tai sellaiseen rinnastettavassa vastuullisessa tehtävässä;
kunnan määräysvallassa olevan yhteisön tai säätiön palveluksessa oleva henkilö, joka asemaltaan voidaan rinnastaa 2 kohdassa tarkoitettuun kunnan palveluksessa olevaan henkilöön;
kuntayhtymän jäsenkunnan valtuuston osalta kuntayhtymän palveluksessa oleva henkilö, joka asemaltaan voidaan rinnastaa kohdassa 2 tarkoitettuun kunnan palveluksessa olevaan henkilöön.
Kainuun maakunnan hallintokokeilussa 2004–2012 osa kunnanvaltuustojen vallasta siirrettiin vaaleissa valittavalle maakuntavaltuustolle.
Kaupunginvaltuustoja

| 0 | 1 | 2 | 3 |
| --- | --- | --- | --- |
|  Akaa  Alajärvi  Espoo  Forssa  Haapavesi  Hamina  Hanko  Helsinki  Hyvinkää  Hämeenlinna  Iisalmi  Joensuu  |  Jyväskylä  Järvenpää  Jämsä  Kajaani  Kauhava  Kauniainen  Kemi  Kerava  Kiuruvesi  Kokemäki  Kokkola  Kotka  |  Kuopio  Kurikka  Lahti  Lappeenranta  Lapua  Mikkeli  Nokia  Oulu  Oulainen  Pori  Pudasjärvi  Pyhäjärvi  |  Raahe  Rovaniemi  Salo  Savonlinna  Seinäjoki  Tampere  Tornio  Turku  Uusikaupunki  Vaasa  Valkeakoski  Vantaa  Viitasaari  |